Hier is SA se Dorp van die Jaar - Maroela Media
Die prentjiemooi Vrystaatse dorpie, Fouriesburg, is as die 2013-wenner van Kwêla op Kyknet se Dorp van die Jaar-kompetisie aangewys. Fouriesburg is geleë langs die Maluti Drakensberg-roete (MDR).
Fouriesburg het meer as 107 000 stemme ingepalm, en het sy naaste teenstander, Paarl in die Wes-Kaap, met meer as 65 000 stemme geklop. Amerintia Human, die voorsitter van die MDR, het gesê hulle is verheug met die oorwinning en sy is seker dat die hele streek vir hul dorpie gestem het.
Human het gesê die R1 miljoen-prysgeld wat gewen is, gaan gebruik word om Fouriesburg se toerismebedryf 'n hupstoot te gee. Sy sê plaaslike besighede sal daarby baat en nuwe werksgeleenthede sal geskep kan word.
Baie mooi Fouriesburg. My buurdorp. Baie geluk aan elkeen wat gehelp het. Te veel om op te noem.
Geniet die glorie julle verdien dit.
Trevor Henn · 6 jare gelede
Hoop hulle gaan van die geld gebruik om die strate rybaar te maak en die eet plekkies se diens op te skerp!!!! Ek was so 2 jaar gelede daar en beide van voorgenome was baie swak!!!! Geluk in elk geval!!!